พระราชกฤษฎีกาพระราชกฤษฎีกาการปรับอัตราเงินเดือนของข้าราชการพ.ศ. ๒๕๔๗[๑] ภูมิพลอดุลยเดช ป.ร.ให้ไว้ ณ วันที่ ๒๒ เมษายนพ.ศ. ๒๕๔๗เป็นปีที่ ๕๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับอัตราเงินเดือนของข้าราชการให้เหมาะสมยิ่งขึ้นอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๑๔แห่งพระราชบัญญัติเงินเดือนและเงินประจำตำแหน่ง พ.ศ. ๒๕๓๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาการปรับอัตราเงินเดือนของข้าราชการพ.ศ. ๒๕๔๗มาตรา๒พระราชกฤษฎีกานี้ให้ใช้บังคับตั้งแต่วันที่ ๑ เมษายน พ.ศ. ๒๕๔๗ เป็นต้นไปมาตรา๓ให้ปรับอัตราเงินเดือนของข้าราชการตามบัญชีอัตราเงินเดือนข้าราชการท้ายพระราชบัญญัติเงินเดือนและเงินประจำตำแหน่งพ.ศ. ๒๕๓๘ให้เป็นไปตามอัตราที่กำหนดไว้ในบัญชีอัตราเงินเดือนข้าราชการท้ายพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑[๒].บัญชีอัตราเงินเดือนข้าราชการพลเรือน๒[๓].บัญชีอัตราเงินเดือนข้าราชการตำรวจ๓[๔].บัญชีอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหม๔[๕].บัญชีอัตราเงินเดือนข้าราชการรัฐสภาฝ่ายการเมือง๕[๖].บัญชีอัตราตำแหน่งและเงินเดือนข้าราชการการเมือง(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๑๔แห่งพระราชบัญญัติเงินเดือนและเงินประจำตำแหน่ง พ.ศ. ๒๕๓๘กำหนดให้ในกรณีที่คณะรัฐมนตรีเห็นสมควรปรับอัตราเงินเดือนให้เหมาะสมถ้าการปรับอัตราเงินเดือนดังกล่าวเป็นการปรับเพิ่มเป็นร้อยละเท่ากันทุกอัตราสำหรับข้าราชการทุกประเภทและไม่เกินร้อยละสิบของอัตราที่ใช้บังคับอยู่เมื่อได้รับอนุมัติงบประมาณรายจ่ายจากรัฐสภาแล้วการปรับให้กระทำโดยตราเป็นพระราชกฤษฎีกาประกอบกับบัญชีอัตราเงินเดือนข้าราชการในปัจจุบันได้ใช้บังคับมานานแล้วไม่เหมาะสมกับสภาวะทางเศรษฐกิจและค่าครองชีพในปัจจุบันที่เพิ่มสูงขึ้นมากสมควรปรับอัตราเงินเดือนของข้าราชการดังกล่าวเสียใหม่ให้เหมาะสมยิ่งขึ้นโดยปรับเพิ่มในอัตราร้อยละสามเท่ากันทุกอัตราสำหรับข้าราชการทุกประเภท จึงจำเป็นต้องตราพระราชกฤษฎีกานี้พระราชกฤษฎีกาการปรับอัตราเงินเดือนของข้าราชการ(ฉบับที่ ๒) พ.ศ. ๒๕๔๘[๗]หมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรปรับอัตราเงินเดือนของข้าราชการให้สอดคล้องกับสภาวะทางเศรษฐกิจโดยปรับเพิ่มในอัตราร้อยละห้าเท่ากันทุกอัตราสำหรับข้าราชการทุกประเภท จึงจำเป็นต้องตราพระราชกฤษฎีกานี้พระราชกฤษฎีกาการปรับอัตราเงินเดือนของข้าราชการ(ฉบับที่ ๓) พ.ศ. ๒๕๕๐[๘]หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากบัญชีอัตราเงินเดือนของข้าราชการในปัจจุบันได้ใช้บังคับมาเป็นเวลานานไม่เหมาะสมกับสภาวะเศรษฐกิจและค่าครองชีพที่เพิ่มสูงขึ้นมากสมควรปรับอัตราเงินเดือนของข้าราชการให้เหมาะสมยิ่งขึ้น โดยปรับเพิ่มในอัตราร้อยละสี่เท่ากันทุกอัตราสำหรับข้าราชการทุกประเภทและโดยที่มาตรา ๑๔ แห่งพระราชบัญญัติเงินเดือนและเงินประจำตำแหน่ง พ.ศ. ๒๕๓๘ บัญญัติให้การปรับอัตราเงินเดือนของข้าราชการในกรณีที่คณะรัฐมนตรีเห็นสมควรปรับเพิ่มเป็นร้อยละเท่ากันทุกอัตราสำหรับข้าราชการทุกประเภทและไม่เกินร้อยละสิบของอัตราที่ใช้บังคับอยู่เมื่อได้รับอนุมัติงบประมาณรายจ่ายจากรัฐสภาแล้ว ให้กระทำโดยตราเป็นพระราชกฤษฎีกา จึงจำเป็นต้องตราพระราชกฤษฎีกานี้สุนันทา/ผู้จัดทำ๔ มีนาคม ๒๕๕๓กวินทราดา/ผู้ตรวจ๒๘ ธันวาคม ๒๕๕๓[๑] ราชกิจจานุเบกษาเล่ม ๑๒๑/ตอนพิเศษ ๑๖ ก/หน้า ๑/๒๓ เมษายน ๒๕๔๗[๒]บัญชีอัตราเงินเดือนข้าราชการพลเรือนแก้ไขเพิ่มเติมโดยพระราชกฤษฎีกาการปรับอัตราเงินเดือนของข้าราชการ (ฉบับที่ ๓) พ.ศ.๒๕๕๐[๓]บัญชีอัตราเงินเดือนข้าราชการตำรวจแก้ไขเพิ่มเติมโดยพระราชกฤษฎีกาการปรับอัตราเงินเดือนของข้าราชการ (ฉบับที่ ๓) พ.ศ.๒๕๕๐[๔]บัญชีอัตราเงินเดือนข้าราชการทหาร ทหารกองประจำการ และนักเรียนในสังกัดกระทรวงกลาโหม แก้ไขเพิ่มเติมโดยพระราชกฤษฎีกาการปรับอัตราเงินเดือนของข้าราชการ(ฉบับที่ ๓) พ.ศ. ๒๕๕๐[๕]บัญชีอัตราเงินเดือนข้าราชการรัฐสภาฝ่ายการเมืองแก้ไขเพิ่มเติมพระราชกฤษฎีกาการปรับอัตราเงินเดือนของข้าราชการ (ฉบับที่ ๓) พ.ศ. ๒๕๕๐[๖]บัญชีอัตราตำแหน่งและเงินเดือนข้าราชการการเมืองแก้ไขเพิ่มเติมโดยพระราชกฤษฎีกาการปรับอัตราเงินเดือนของข้าราชการ (ฉบับที่ ๓) พ.ศ.๒๕๕๐[๗] ราชกิจจานุเบกษาเล่ม ๑๒๒/ตอนที่ ๘๖ ก/หน้า ๔/๒๖ กันยายน ๒๕๔๘[๘] ราชกิจจานุเบกษาเล่ม ๑๒๔/ตอนที่ ๕๐ ก/หน้า ๑/๓ กันยายน ๒๕๕๐